কুট্টি (২০০১-এর চলচ্চিত্র)

কুট্টি জানাকী বিশ্বনাথান দ্বারা পরিচালিত ২০০১ সালের ভারতীয় তামিল ভাষার নাট্য চলচ্চিত্র। এতে  তিতুলার চরিত্রে অভিনয় করেছেন পি. শ্বেতা এবং অন্যান্য চরিত্রে অভিনয় করেছেন রমেশ অরবিন্দ, কৌশল্যা, নছর, ঈশ্বরী রাও এবং এম. এন. রাজম প্রমুখ। চলচ্চিত্রটির সঙ্গীত পরিচালনা করেছেন ইলাইয়ারাজা। মুক্তির পর, চলচ্চিত্রটি সমালোচকদের ব্যাপক প্রশংসা পায়।

কাহিনী সংক্ষেপ
এই চলচ্চিত্রটি একটি কিশোরী মেয়েকে নিয়ে যার পরিবারে ঘটে যাওয়া এক মর্মান্তিক ঘটনার কারণে শহুরে এক পরিবারের বাসায় তাকে শিশুশ্রমে বাধ্য করা হয়। পাভাদায় হলো মধুরাই গ্রামের কাছে বসবাসকারী একজন কুমোর। তার পেশার অবস্থা খুবই শোচনীয় হলেও, বুকভরা আশা নিয়ে তার মেয়ে কান্নাম্মাকে অনেক আদর-স্নেহ দিয়ে বড় করে তোলে। দুর্ভাগ্যবশত, পাভাদায় এক দুর্ঘটনায় মারা যাওয়ায় কান্নাম্মাকে শহুরে একটি বাসায় কাজ করতে হয়। ভালো ভালো খাবার আর পোশাকের আশায় মেয়েটি বেশ খুশিই ছিল, সেই বাসার অভিভাবকও তার সাথে ভালো আচরণ করতেন। তবে তাদের শাশুড়ির আগমনেই সবকিছু বদলে যায়। কুট্টি ঠিকমতো খাবার পায় না, শাশুড়ি ও তার নাতি মিলে তাকে অনেক অত্যাচার করে । দিন দিন পরিস্থিতি আরও খারাপ হয়। একবার কুট্টির আত্মীয়রা তাকে দেখতে আসে। দাদী তাদের সামনে কুট্টির সাথে খুবই ভালো ব্যবহার করে বিশ্বাস করায় যে কুট্টি এখানে অনেক হাসি-খুশীতে আছে।কুট্টিও তার কষ্টের কথা তাদের বলতে পারেনি। কুট্টি দেখে যে, ওপারের বাসার কাজের মেয়েটিকে হয়রানি করা হচ্ছে। কয়েক দিনের মধ্যেই সে জানতে পারে মেয়েটি আত্মহত্যা করেছে। বাসার অভিভাবকরা তাকে সহায়তা করলেও (যা বুড়িকে রাগিয়ে তোলে ), কুট্টি হতাশ হয়ে যায়।সে তার মায়ের কাছে চিঠি পাঠাবে বলে ঠিক করে যেন তাকে গ্রামে ফিরিয়ে নিয়ে যায়। কুট্টি একজন দোকানদারের সাহায্য নেয়ার চেষ্টা করে, যিনি কুট্টিকে খুব স্নেহ করতেন। তবে, কুট্টি যখন বলে যে সে গ্রামের নাম জানে না, শুধুমাত্র গ্রামের রাস্তা চিনে, তখন কোনো লাভ হয় না। এক রাতে সে পালানোর সিদ্ধান্ত নেয়, কিন্তু তখনই একজন মানুষের সাথে তার দেখা হয়, ভিবেকের দোকানের পাশেই সে লোকটির দোকান। সে কুট্টিকে সাহায্য করার প্রতিশ্রুতি দিয়ে তাকে ট্রেনে ওঠায়। পরে দেখা যায় যে লোকটি অন্য আরেকজনের সাথে কথা বলছে এবং বেশি টাকা নেওয়ার জন্য দর কষাকষি করছে।লোকটি কুট্টিকে বলে যে, অপর লোকটি তার খেয়াল রাখবে এবং তাকে মায়ের কাছে পৌঁছে দেবে। কিন্তু ট্রেনটি আসলে তার গ্রামের দিকে নয় বরং মুম্বইয়ের দিকে যাচ্ছে,  হয়তো সে কুট্টিকে যৌনপল্লীতে বিক্রি করে দেবে । মা’র কাছে ফেরার আশাভরা চেহারা দেখিয়ে চলচ্চিত্রটি শেষ হয়।

কুশীলব

 নির্মাণ 
চলচ্চিত্রটি মাত্র ২০ দিনে স্বল্প বাজেটে ₹৭০ লাখ রূপিতে নির্মিত হয়েছিল (যা ২০২১ সালের প্রায় ₹৫.৫ কোটি রূপির সমান)।

 মূল্যায়ন 

রেডিফ.কম-এর এক সমালোচক লিখেছিলেন, "এই ছবি বিনোদনমূলক নয়, এটি আপনাকে ভালো অনুভব করার জন্যে তৈরী করা হয়নি। কিন্তু, এটি এমন একটি সিনেমা যা আপনি কোনোভাবেই মিস করতে পারবেন না।"
দ্য হিন্দু লিখেছে : "শিবশংকরীর একটি গল্প থেকে নির্মিত কুট্টি এক তরুণীর সামাজিক অনুপ্রেরণার প্রকাশ — জানাকি (যিনি তার স্বামী, প্রযোজক রমেশ অরুণাচলমের সঙ্গে মিলে চিত্রনাট্য ও স্ক্রিনপ্লে লিখেছেন) একটি দল গঠন করেছেন যাদের নির্মিত চলচ্চিত্র দর্শকদের মনে দীর্ঘদিন থেকে যাবে — ইলাইয়ারাজা তার সঙ্গীতায়োজন এবং মু. মেহতার লেখা গানগুলোর (হাঙ্গাচি থাঙ্গাচি বাদে, যার গানের কথা রাজা নিজেই লিখেছেন) মাধ্যমে আবেগময় চলচ্চিত্রটিকে আরও গম্ভীর মুহূর্ত উপহার দিয়েছেন।"  চেন্নাই অনলাইন লিখেছিল: " কুট্টি হৃদয়ের গভীরে স্পর্শ করে এবং গৃহকর্মীদের প্রতি যে নির্দয় আচরণ করা হয়, তা নিয়ে একজনকে অপরাধবোধে ভোগায়।" সিফি লিখেছে: "চলচ্চিত্রটি শ্বাসরুদ্ধকার । চিন্তাজগতে আলোড়ন সৃষ্টিকারী, সাহসী চলচ্চিত্র তৈরি করার জন্য পরিচালক জানাকি বিশ্বনাথান এবং তার প্রযোজক স্বামী রমেশ অরুণাচলমকে শ্রদ্ধা জানায়।"

 পুরস্কার 

চলচ্চিত্রটি মুক্তির পর থেকে নিম্নলিখিত পুরস্কারগুলি জিতেছে:

২০০২ কায়রো আন্তর্জাতিক চলচ্চিত্র উৎসব(মিশর ) 
 পদক - Special International Jury Prize -  কুট্টি  - জে.কে. বিশ্বনাথান

২০০২ জাতীয় চলচ্চিত্র পুরস্কার (ভারত) 
 পদক - Silver Lotus Award - সেরা শিশু শিল্পী -  ( পি. শ্বেতা )
 পদক - Silver Lotus Award - বিশেষ জুরি পুরস্কার - পরিচালক ( জে.কে. বিশ্বনাথান )

২০০২ গোল্লাপুদি শ্রীনিবাস পুরস্কার 
পদক - শ্রেষ্ঠ অভিষেক পরিচালক - (জে.কে. বিশ্বনাথান)

 তথ্যসূত্র 

 বহিঃসংযোগ 


বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:২০০১-এর ভারতীয় চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:বাবা-মেয়ের সম্পর্ক নিয়ে চলচ্চিত্র
বিষয়শ্রেণী:ভারতীয় নাট্য চলচ্চিত্র